**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΣΥΜΜΕΤΟΧΗΣ ΣΕ ΕΠΙΣΤΗΜΟΝΙΚΗ ΗΜΕΡΙΔΑ**

Αγαπητοί συνάδελφοι,

Ο κλάδος των φυσικοθεραπευτών του Γ.Ν.Α «Ο Ευαγγελισμός» στα πλαίσια των εκπαιδευτικών του δραστηριοτήτων, διοργανώνει σειρά επιστημονικών εκδηλώσεων με γενικότερη θεματολογία: *«ΝΕΟΤΕΡΟΙ ΟΡΙΖΟΝΤΕΣ ΣΤΗΝ ΕΠΙΣΤΗΜΗ ΤΗΣ ΦΥΣΙΚΟΘΕΡΑΠΕΙΑΣ».* Η 3η επιστημονική ημερίδα με αντικείμενο την **«ΕΞΕΙΔΙΚΕΥΜΕΝΗ ΦΥΣΙΚΟΘΕΡΑΠΕΥΤΙΚΗ ΠΑΡΕΜΒΑΣΗ ΓΙΑ ΤΗΝ ΥΓΕΙΑ ΤΩΝ ΓΥΝΑΙΚΩΝ»** θα πραγματοποιηθεί την **8/3/2014** στο Δώμα του Νοσοκομείου.

Σκοπός τους είναι η πληροφόρηση των φυσικοθεραπευτών αλλά και των ιατρών για τους νεότερους τομείς **εφαρμογών** της φυσικοθεραπευτικής επιστήμης.

Το πρόγραμμα εκπονήθηκε σύμφωνα με τις κατευθυντήριες οδηγίες του Διεθνούς Οργανισμού Φυσικοθεραπευτών για την υγεία των γυναικών (IOPTWH), αναγνωρισμένη σαν υποομάδα της Παγκόσμιας Συνομοσπονδίας Φυσικοθεραπείας (W.C.P.T), **συνδιοργανώνεται** με το Π.Τ Αττικής του Ν.Π.Δ.Δ «Πανελλήνιος Σύλλογος Φυσικοθεραπευτών» και γίνεται για **πρώτη φορά** στην Ελλάδα.

**Δικαίωμα συμμετοχής** έχουν μόνον πτυχιούχοι φυσικοθεραπευτές, ειδικευμένοι ιατροί καθώς και οι φοιτητές των σχολών, όπως επίσης και ειδικευόμενοι ιατροί. Μέγιστος αριθμός συμμετεχόντων οι **250.**

Οι αιτήσεις θα αποσταλούν **υποχρεωτικά** σε ηλεκτρονική μορφή στη διεύθυνση: **stavros.stathopoulos@yahoo.gr,** αναγράφοντας **τουλάχιστον**

* Ονοματεπώνυμο
* Ιδιότητα
* Τηλέφωνο άμεσης επικοινωνίας
* Διεύθυνση ηλεκτρονικού ταχυδρομείου.

Θα τηρηθεί **αυστηρή** σειρά προτεραιότητας.

Το κόστος συμμετοχής είναι **μηδενικό** για όλους .

Θα χορηγηθεί **βεβαίωση** συμμετοχής.

Με συναδελφικούς χαιρετισμούς

Ο Πρόεδρος της Οργανωτικής Επιτροπής Ο Πρόεδρος της Δ.Ε του Π.Τ Αττικής

 Σταύρος Αθ. Σταθόπουλος Ιωάννης Μαρμαράς